Diari Oficial de la Generalitat Valenciana


Sumari del DOGV 9829, del 16-04-2024 (2024/3136)

Extracte de la Resolució de la vicerectora de sostenibilitat, cooperació i vida saludable de la Universitat de València per la qual s'aprova la convocatòria d'ajudes destinades a estudiantat procedent d'universitats llatinoamericanes per a la realització d'un màster oficial en la UV en el curs 2024-2025.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9829

Data del DOGV
:   16-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3136


Data del document
:   09-04-2024

Organisme emissor
:   Universitat de València

Tipus de document
:   Extracte

Descriptors 

:   * Universitat de València

Extracte de la Resolució de la vicerectora de sostenibilitat, cooperació i vida saludable de la Universitat de València per la qual s'aprova la convocatòria d'ajudes destinades a estudiantat procedent d'universitats llatinoamericanes per a la realització d'un màster oficial en la UV en el curs 2024-2025. [2024/3136]  
BDNS (identif.): 754123.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/754123  
  
Primer. Beneficiaris  
Podran ser beneficiàries d'aquestes ajudes les persones que complisquen els requisits següents:  
a) Per a les ajudes de nova adjudicació:  
• Ser egressat d'alguna universitat de països llatinoamericans associada a l'AUIP.  
• Ser alumnat de nou ingrés a la UV.  
• No haver residit a Espanya, per un període superior a dotze mesos, durant els darrers 3 anys en relació amb la data de la convocatòria.  
  
• Estar en possessió dels requisits i les condicions d'accés als ensenyaments oficials de màster a Espanya i els requisits acadèmics específics per al màster objecte de l'ajut.  
• Tenir una nota mitjana mínima de 8 punts, acreditada al document amb la nota mitjana calculada en base 10, conforme al procediment d'equivalència de qualificacions establert a la normativa espanyola.  
  
b) Per als ajuts de renovació:  
• Haver estat beneficiari d'una de les beques Lluís Vives convocades pel vicerectorat de sostenibilitat, cooperació i vida saludable de la UV el curs 2023-2024.  
• Haver-se matriculat a un màster oficial de la UV de 90 o 120 crèdits ECTS el curs 2023-2024.  
  
Segon. Objecte  
Convocar un màxim de 15 ajuts per a la realització d'estudis oficials de màster de la Universitat de València en el curs 2024-2025, dirigits a estudiantat universitari procedent d'universitats llatinoamericanes i aprovar les bases que regulen aquesta convocatòria, incloses com a annex I. La convocatòria està publicada en www.uv.es/uvcooperacio  
  
  
Tercer. Bases reguladores  
La convocatòria i les seues bases reguladores es publiquen en el tauler oficial d'anuncis de la Universitat de València i en la pàgina web de cooperació de la Universitat de València: http://www.uv.es/uvcooperacio  
  
Quarta. Quantia  
La dotació de les ajudes compren les taxes de matrícula en el curs 2024-25, un ajut econòmic total de 2.500 euros i el pagament de l'allotjament i la manutenció en règim de pensió completa al col·legi major indicat per la Universitat de València.  
  
Cinqué. Termini de presentació de sol·licituds  
El termini de presentació de les sol·licituds serà de 15 dies des de l'endemà de la publicació de la convocatòria al Diari Oficial de la Generalitat Valenciana (DOGV).  
  
València, 9 d'abril de 2024.- La vicerectora de Sostenibilitat, Cooperació i Vida Saludable (p. d. de la rectora, DOGV 30.05.2022): María Pilar Serra Año.